PAVONIA JULIANAE ET PAULLINIA BERNHARDI, 
NOVAE SPECIES SURINAMESES. 


auctore 

H. UITTIEN. 


r. Pavonia Julianae Uitt. nov. spec. 

E sectione Peltaea, Pavoniae speciosae H.B.K. proxima, sed 
forma folorium, indumento, involucri phyllis peltatis diversa. 

Suffrutex, caule minute stellato-piloso glabrescente, linea singula 
pilis simplicibus longioribus vestita in primo internodio ramulorum 
lateralium adaxiale notato. Folia breviter petiolata, petiolis tomen- 
tellis 2—4 mm longis, oblongo-elliptica, elliptica vel elliptico- 
lanceolata, 3—5 cm Tonga, 1.25 —1.5 cm lata trinervia basi acuta 
vel obtusa, superiora 5-nervia, basi subcordata, acutissima vel 
subacuminata, margine regulariter serrato-dentata, supra minute 
stellato-pilosa, oculo nudo glabra, infra dense sed minute stellato- 
tomentella. Flores in axillis foliorum vel in apice ramulorum 
2—3-glomerrftis, bracteis ovato-triangularibus suffulti, plerumque 
subsessiles, interdum usque ad 4 mm pedicellati. Involucri phylla 
fere 10 linearia birta uniserialia, basi paullo connata, apice lamina 
foliacea peltata, id est supra basin affixa, anguste elliptica hirta, 
basi rotundata, apice acuta, appendiculata, 4 mm longa. Calyx 
cupuliformis, ultra medium incisus, 4—9 mm longus, lobis acutis 
hirtis, nervis trinis conspicuis, binis intermediis brevibus vel nullis. 
Petala 2.5—3 cm longa, teste collectore roseo-rubra, sicca rosea, 
basi atropurpurea. Stamina et styli more generis. Carpella 4 mm 
longa, mutica, dorso costa perpendiculari instructa, transverse 
nervosa, dense pubescentia. 

Surinamo, fluv. Sipaliwini super, prope fines surinamensi-brasi- 
lienses. Legit H. E. Rombouts n. 430, 31 Jan. 1936. 

Typus in herbario Ultrajectino (Utrecht) conservatur. (Fig. 1). 

A ceteris speciebus sectionis Peltaea dictae clavis sequentis auxilio 
distinguenda est: 

ia. Petala lutea. Carpella laevia, breviter mucronulata .... z 
2a. Folia 7—9-nervia. Carpella glabra. (Brasilia, Guiana an- 

glica et batava, insula Trinitatis, Venezuela, Columbia). 

.. P. sessiliflora H.B.K. 

2b. Folia 3-nervia. Carpella pilosa. (Brasilia: Matto Grosso) 
'.... P. Riedelii Giirke 

ib. Petala rosea vel albida. (Carpella haud mucronulata, trans- 


versaliter nervosa) .... 3 

3a. Involucri phylla peltata . 4 


4a. Folia suborbicularia. Petala albida. Fructus ignotus. 

... P. Edouardii Hochr. 

4b. Folia elliptica vel elliptico-lanceolata. Petala rosea 3 
ja. Sepala 5-nervia. Petala 1.5 cm longa. Carpeila 

sparse hirsuta. (Bolivia) . 

. P. nigrobracteata (Rusby) Uitt. 

5b. Sepala 3-nervia. Petala 2.5—3 cm longa. Car¬ 
pella dense pubescentia .... P. Julianae Uitt. 

3b. Involucri phylla haud peltata. (Brasilia, Guiana, Vene¬ 
zuela, Columbia, Cuba) .. P. speciosa H.B.K. 

Novum genus Peltobractea Rusby cum unica specie nigrobractea 
vocata descripta est in Memoirs New York Bot. Garden VII 
(1927), p. 300. Characteres differentials inter Pavoniam et 
Peltobracteam vindicantur: i° bracteae peltatae, 2 0 antherae irre- 
gulariter glomerulatae et fere zonaliter dispositae, zona una prope 
apicem, altera infra medium columnae staminalis, ceteris antherarum 
glomerulis June inde affixis, 3 0 carpella mutica. Sectionis Peltaeae 
(Giirke in Martius, Flora Brasiliensis XII, pars 3, 1891, p. 476; 
vide etiam Ulbrich in Engl. Jahrb. 57, 1922, p. 61) auctor ignarus 
esse videtur, cui bracteae involucrales plerumque peltatae et fructus 
vulgo muticae suppetunt. In aliis quoque sectionibus generis Pavo- 
niae carpella mutica nequaquam rarae sunt. Dispositio thecarum 
characterem differentialem non praebet, nam columna staminalis 
Pavoniae sessiliflorae H.B.K., quam exempli causa afferre velim, 
descriptioni novi generis melius congruit quam figura 5 D in pag. 
299 delineata. Bracteae latae, deltoideae, foliaceae inflorescentiarum 
subcapituliformium iis ceterarum specierum sectionis Peltaeae simil- 
limae sunt. Quae cum ita sint, haud dubito novam combinationem: 
Pavonia nigrobracteata (Rusby) Uitt. proponere. P. Julianae illae 
valde affinis videtur. Involucri phylla plerumque viridia sed inter- 
dum fuscescentia vel etiam nigrescentia sunt, sepala autem 3-nervia, 
petala fere bis longiora, carpella densius pilosa, ut species distincta 
videatur. 

Fig. 2 Paullinia Bernhardt Uitt. ” v 

a. Infloresccntia fructifera. b. Ramulus cirrhiferus. c. Fructus, 

Nomen datum est in honorem Julianae Ludovicae Emmae 
Mariae Wilhelminae, augustae Regiae Virginis Neerlandiae, die 
laetitiae, quo Bernhardo, Principi a Lippe-Biesterfeld, desponsa est. 


2. Paullinia Bernhardi Uitt. noy. spec, ad sectionem Cryptop- 
tilon Radik, pertinens, Paulliniae verrucosae Radik, affinis, quae 
hue usque unica huius sectionis species. Rami obtuse trigoni, late- 
ribus interdum excavatis, cirrhis scandentes, cortice griseo lenti- 
cellis crebris verrucoso. Folia trifoliolata (ut in specimine typico 
P. verrucosae), petiolis brevibus, 1.5—5.5 cm longis, supra con- 
cavis, anguste marginatis, infra rotundatis 1 . Foliola 2 mm petiolu- 
lata, coriacea, elliptica, basi subobtusa vel acuta, obtuse acuminata, 
marginibus utrinque dentibus 2—4 parvis, obtusis, distinctis prae- 
dita, siubrevoluta, glabra nec nisi in axillis nervorum subtus bar- 
bata, supra subnitida vel opaca, 7—10 cm longa, 3—5 cm lata. 
Thyrsi paniculatim congesti, dense minute appresse griseo-pilosi, 
6 —11 cm longi, 1 cm pedunculati. Cincinni sessiles. Flores (haud 
visi) 3 mm pedicellati, sepalibus 4 (tertio et quinto fere usque ad 
apicem connatis) breviter griseo-pilosis, exterioribus perparvis se~ 
miorbicularibus, 1.5 mm longis, interioribus fere 4 mm longis. 
Capsula (non perfecte matura) subglobosa vel ellipsoideo-globosa. 
cum stipite 1 mm longo 1 cm longa, utrinque rotundata, apice 
stylo apiculata, basi stipitata, griseo-tomentella, alis 6 parvis 
auriculiformibus, 3 mm altis et latis, deltoideis, obtusis, magis 
minus basin versus decurrentibus, transversaliter undulato-fibrosis 
paullo infra apicem praedita, alis trims medias valvas obtinentibus 
quam laterales tenuioribus et paullo minoribus. Semen subglobosum, 
spadiceum, arillo nigro-fusco dorso fisso obtectum, 7 mm diametro. 

Surinamo. Ad flumen Lawa, prope Cottica. Legit B.W. (Bosch- 
wezen) n. 5313, 4—VI—1921. Typus in herbario Ultrajectino 
(Utrecht). (Fig. 2). 

Speciels haec appellata est ex Filiae Reginae neerlandicae Sponso> 
cui nomen Bernhard Leopold Friedrich Eberhard Julius Kurt 
Karl Gottfried Peter, Princeps a Lippe-Biesterfeld, die sponsalium 
ante diem sextum Idus Septembres. 



